text: Motorvej genåbnet ved Fredericia
  31 juli 2016 kl. 12.49
  Sydøstjyllands Politi har spærret motorvejen E20 ved Fredericia i vestgående retning. En motorcyklist er ramt af en bil.
  Vagtchef ved Sydøstjyllands Politi, Jesper Duus fortæller til TV SYD, at politiet har spærret motorvejen E20 i vestgående retning lige efter afkørslen Fredericia V. Spærringen er sket efter en trafikulykke på stedet.
  - En motorcyklist forsøgte at skifte vognbane, men blev ramt af en bil. Vi arbejder nu på stedet, fortæller Jesper Duus.
  Ulykken skete kl. 13.55 på motorvejen E20 ved Fredericia i vestgående retning, lige før det sted, hvor vejen fletter ud mod henholdsvis Vejle og Kolding.
  Motorcyklistens tilstand er endnu uvis, og politiet kan ikke sige noget nærmere om, hvornår motorvejen igen åbnes. Indtil videre ledes biler af motorvejen ved afkørslen Fredericia V.
  Opdatering: Omkring kl. 15.00 har politiet genåbnet det ene spor på E20 i vestgående retning. Motorcyklisten er bragt til sygehuset i Kolding.
  E20 Taulovmv er nu igen åben for trafik. Det højre spor er dog forsat spærret.#dktrafikinfo
  
  